text: Ekspert: Ingen nem løsning på sygehussmitte
  03 april 2014 kl. 18.11
  Men det kan lade sig gøre at reducere antallet af sygehussmittede, siger professor under TV SYDs live debat.
  På sygehuset i Haderslev debatterer ansvarlige sygehusdirektører og politikere torsdag aften, hvad der skal til for at forbedre hygiejnen på de syddanske sygehuse.
  Ifølge Hans Jørn Kolmos, professor i klinisk mikrobiologi ved Syddansk Universitet, skal fire forudsætninger opfyldes, hvis bakterieniveauet skal sænkes. Sygehusene skal dels blive bedre til håndhygiejne og blive bedre til at blive gøre rent.
  Han peger også på, at personalet skal blive bedre til at omgås katedre, fordi slangerne giver infektioner. Den sidste forudsætning er, at antibiotikabehandlingen skal blive mere varsom:
  -Vi skal blive bedre til at give antibiotika, vi giver alt for meget antibiotika i dag, i tilfælde, hvor det ikke er den rigtige løsning, siger Hans Jørn Kolmos under debatten.
  Professoren understreger dog også, at løsningen til at forbedre sygehushygiejnen ikke er nem:
  -Faktisk skal man erkende, at det her er enormt komplekst. Hvis det var simpelt, var det blevet løst.
  Politikere og direktører diskuterer, hvordan man kan finde en løsning frem til kl. 21.00 torsdag aften på TV SYD+.
  Se mere på www.tvsyd.dk/stopsmitten
  